21 Na itukutuku bibi me baleta na vanua talasiga ni wasawasa:*+E toso tiko mai me vaka na cagi kaukaua mai na ceva,Mai na vanua talasiga, mai na vanua rerevaki.+2 E dua na raivotu rarawataki e tukuni vei au:E veivakaisini tiko na dauveivakaisini,E vakacaca tiko na dauvakacaca.Mo lako cake Ilama! Mo viribai Mitia!+Au na muduka na nona veivakararawataki kece.+3 Oya na vuna au rarawa kina vakalevu.*+Au sautaninini,Me vaka na yalewa e taratara me vakasucu.Au rarawa vakalevu niu rogoca,Au veilecayaki vakalevu niu raica.4 E malumalumu na lomaqu, au sautaninini ena rere.Na karobo au dau taleitaka e vakarerei au.5 Vakarautaka na teveli, tuvana na idabedabe!Kana, gunu!+Moni tucake na turaga, moni lumuta na isasabai!6 Qo na ka e tukuna vei au o Jiova:“Lako, mo lesia e dua na yadra me tukuna mai na ka e raica.”7 E raica o koya na qiqinivalu e dreta tiko e rua na ose,Na qiqinivalu e dreta tiko na asa,Na qiqinivalu e dreta tiko na kameli.E raica matua, e kauaitaka vakalevu.8 E qai kaci o koya me vaka na laione:“Kemuni Jiova, au duri tiko ga ena valenivakatawa ena siga,Au duri tiko ga ena noqu vanua ni yadra ena bogi kece.+9 Raica na ka e lako tiko mai:Eso na tamata era vodo tiko ena qiqinivalu e dreta tiko e rua na ose!”+E qai tabalaka na domona, e kaya:“Sa bale! Sa bale o Papiloni!+Na nona ivakatakarakara ceuti kece sa vorovorolaki ina qele!”+10 Kemuni noqu tamata oni buturaki,Na covuata* ni noqu rara ni butu covuata,+Au sa tukuna vei kemuni na ka au rogoca vei Jiova ni lewe vuqa,* na Kalou ni Isireli.11 Na itukutuku bibi me baleti Tuma:*E kacivi au tiko e dua mai Sia:+“Yadra, sa vakaevei na bogi?Yadra, sa vakaevei na bogi?”12 E kaya na yadra:“Sa kida na mataka, sa toro tale ga mai na bogi.Ke oni via taroga ni taroga.Ni lesu tale mai!”13 Na itukutuku bibi me baleta na buca dravuisiga:Oni na moce e veikau ena bogi ena buca dravuisigaO kemuni na ilawalawa dauveilakoyaki mai Titana.+14 Moni kauta na wai moni tavaki ira na viagunu,O kemuni na lewenivanua o Tima,+Moni kauta na madrai vua e dro tiko.15 Nira dro mai na iseleiwau, mai na iseleiwau e ucuni,Mai na dakaititi e loveci kei na ivalu rerevaki.16 Qo na ka e kaya vei au o Jiova: “Ena loma ni dua na yabaki me vaka na yabaki ni tamata cakacaka saumi,* ena oti kina na lagilagi nei Kitari.+17 Ena vo ga e vica na tamata qaqa ni Kitari era vakadakaititi, ni tukuna o Jiova na Kalou ni Isireli.”
fij_Latn